مهندس ایرج شهین باهر، تبریز بلدیه رئیسی نین معارفه مراسمینده دئدی: ایران اسلامی جمهوریتینین مقدس نظامینین متعالی آماجلاری و هدف لری اوغروندا، انقلابین معظم رهبرینین انتظارلاری و تدبیر ایله اومود دولتینین سیاستلری دوغرولتوسوندا حرکت ائتمه یی اوزومه بورج بیلیرم.
تبریز بلدیه رئیسی آرتیردی: تبریز بلدیه سینین 550 میلیارد تومن لیک بورجو وار و آیدا 40 میلیارد تومن پرسنل آیلیغی وئریلیر. آنجاق معلوم اولان مسئله لر و مشکل لره باخمایاراق، بیز توتدوغوموز یولدا گوجلو حرکت ائده جه ییک.
مهندس شهین باهر آرتیردی: تبریز اسلامی شورا عضولرینین نین ایش بیرلیگی و کومکی ایله و زحمت چکن پرسنلین همکارلیغی ایله صداقت و دوز ایشله مه یی اوزوموزه سرمشق ائده جه ییک.
متخصص لر و عالم لرین نظریندن فایدالانماق، عدالت، عمومی منفعت لره اولویت وئرمک، سیاسی مسئله لردن اوزاق دورماق، قانونون ایشلرده معیار اولماسی، تفصیلی و جامع طرح لری اجرا ائتمک، همشهری لرله بلدیه آراسیندا اعتماد یاراتماق، کدورت لری آرادان قالدیرماق، قالارقی گلیر یوللارینی آختارماق و غیردولتی گلیرلره دوغرو حرکت ائتمک اوزوموزه گلن دورد ایلین اساس محورلریندن اولاجاق.
azb_Arab azb_Arab azb_Arab azb_Arab